   لاهور (ويب ڊيسڪ) پاڪستان ڪرڪيٽ بورڊ وزيراعظم ڪورونا رليف فنڊ ۾ هڪ ڪروڙ رپين کان وڌيڪ جي رقم عطيو ڪري ڇڏي. پي سي بي موجب سينٽرل ڪانٽريڪٽ رکندڙ رانديگرن ۽ ملازمن پنهنجي پگهارن مان ڪجهه حصو فنڊ ۾ عطيو ڪيو آهي ۽ ملازمن طرفان عطيو ڪئي ويندڙ رقم جي برابر بورڊ به عطيو ڪيو آهي. پاڪستان ڪرڪيٽ بورڊ جي چيئرمين احسان ماني جو چوڻ هو اسان پراميد آهيون ته حڪومت ان وبا تي ضابطو آڻڻ ۾ ڪامياب ويندي. هوڏانهن بين الصوبائي رابطن واري وزير فهميده مرزا چيو ته پي سي بي وبا کي منهن ڏيڻ لاءِ حڪومت سان سهڪار ڪيو، اميد ته اجتماعي مقصدن جي اصول ۾ پي سي بي سهڪار جاري رکندو.